open-index/open-wikipedia-markdown huggingface dataset:
Euptychia

***Euptychia*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Små til middelsstore, brunlige sommerfugler med avrundede vinger. Både over- og undersiden av vingene er gråaktig med tynne, brune tverrstreker og øyeflekker langs ytterkantene.

## Levevis
Disse sommerfuglene lever i regnskog og holder seg mest nede på den skyggefulle skogbunnen.
De besøker ikke blomster (som det er få av i dette miljøet), men suger gjerne saft fra gjærende frukt og gjødsel. Larvene lever på planter i gressfamilien (Poaceae) og Marantaceae.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Euptychiina
***************** Slekten *Euptychia* Hübner, 1818 – 30 arter, blant andre:
****************** *[[Euptychia cesarense]]* Pulido, Andrade, Peña & Lamas, 2011
****************** *[[Euptychia enyo]]* Butler, 1867
****************** *[[Euptychia ernestina]]* Weymer, 1911
****************** *[[Euptychia fetna]]* Butler, 1870
****************** *[[Euptychia hannemanni]]* Forster, 1864
****************** *[[Euptychia hilara]]* (Felder & Felder, 1867)
****************** *[[Euptychia insolata]]* Butler & Druce, 1872
****************** *[[Euptychia jesia]]* Butler, 1869
****************** *[[Euptychia marceli]]* Brévignon, 2005
****************** *[[Euptychia meta]]* Weymer, 1911
****************** *[[Euptychia mollina]]* (Hübner, 1913)
****************** *[[Euptychia mollis]]* Butler, 1867
****************** *[[Euptychia neildi]]* Brévignon, 2005
****************** *[[Euptychia picea]]* Butler, 1867
****************** *[[Euptychia rubrofasciata]]* Miller & Miller, 1988
****************** *[[Euptychia rufocincta]]* Weymer, 1911
****************** I tillegg omfatter slekten en del kjente, men foreløpig ikke formelt beskrevne arter

## Kilder
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* ''Euptychia'' på ''Tree of life''
* Bildegalleri over Euptychiina
Pasifiseringen av Cuba

**Pasifiseringen av Cuba** var en større amerikansk militæroperasjon som begynte i september 1906 i forbindelse med et regimekollaps på Cuba. Da president Tomás Estrada Palmas regjering falt, beordret USAs president Theodore Roosevelt en invasjon av Cuba for å gjenopprette ro og orden på øya.

Okkupasjonen skulle vare i nesten tre år. Målet med operasjonen var å forhindre utbruddet av en cubansk borgerkrig, å beskytte amerikanske økonomiske interesser, og å tilse at frie valg ble avholdt. Etter at José Miguel Gómez ble valgt i november 1908, ble Cuba ansett som stabilt nok til at USA kunne trekke seg ut, noe som var gjort innen februar 1909.

## Referanser
Gladsaxesenderen

**Gladsaxesenderen** er en 220 meter høy TV-mast i Gladsaxe. Senderen ble satt i drift den 14. mai 1955 som den første av fire danske TV-sendere. Den ble satt opp etter Folketingets finansutvalg den 1. april 1954 gav sin tilslutning til at det skulle oppføres såkalte fjernsynsstasjoner og FM-stasjoner i København (Gladsaxe), Fyn (Sønder Højrup), Århus (Søsterhøj) og i Sønderjylland (Rangstrup-senderen).
 
Søsterhøjsenderen ved Århus ble den neste, og den åpnet nøyaktig et år etter Gladsaxesenderen. Gladsaxesenderen var i en årrekke Danmarks høyeste byggverk, men er nå overgått av andre sendemaster i landet. Den høyeste byggverk i Danmark er nå (2011) Rø-senderen på Bornholm.

## Eksterne lenker
* «GLADSAXE SENDEREN BY NIGHT», fra kulturarv.dk
* «50 års dansk tv-historie markeres», artikkel om Gladsaxesenderen i tvnyt.com, 12. mai 2005
MCG+08-11-002

**MCG+08-11-002** er en irregulært formet galakse og sannsynligvis resultatet av en galaktisk vekselvirkning. Den ligger rundt 250 millioner lysår unna jorden i stjernebildet Kusken. Fremfor galaksesentret har den et større band av lysabsorberende støv.

## Kilder
*Pressemelding STScI-2008-16 fra Space Telescope Science Institute.
MCG+12-02-001

**MCG+12-02-001** er et par vekselvirkende galakser som ligger rundt 200 millioner lysår unna jorden i stjernebildet Kassiopeia. Galaksene er ekstremt deformerte, og den ene galaksen har form som en vulkan der galaksekjernen utgjør toppen. Systemet er lyssterkt i det infrarøde og skinner der med en intensitet hundre milliarder ganger solen sin.

## Kilder
*Pressemelding STScI-2008-16 fra Space Telescope Science Institute.
MEO

**MEO** (engelsk *Medium Earth Orbit*), også kalt ICO (Intermediate circular orbit), er en satellittbane med middels stor banehøyde; vanligvis rundt &nbsp;km. Slike baner har ofte høy inklinasjon slik at de dekker hele jorden.

GPS-systemet sine satellitter går i denne banen. Det foreslåtte satellittsystemet Teledesic som Bill Gates var med og støttet skulle også ligge i slike baner.
Markarian 273

**Markarian 273**, **UGC 8696** eller **I Zw 071** er en galakse som ligger rundt 500 millioner lysår unna jorden i stjernebildet Storebjørn. Den er et resultat av to galakser som har slått seg sammen og har en form som kan ligne på en tannkost. Den har en  lysår lang hale. Markarian 273 har en region med intens stjernedannelse der 60 solmasser med nye stjerner blir dannet hvert år. Nær-infrarøde observasjoner av galaksen har avslørt en galaksekjerne med to deler. Makarian 273 er en av de mest lyssterke galaksene i det infrarøde.

## Kilder
*Pressemelding STScI-2008-16 fra Space Telescope Science Institute.
Kraftkar

**Kraftkar** er en norsk blåmuggost laget på pasteurisert melk fra Tingvollost i Torjulvågen på Nordmøre. Den ble først tilvirket i 2004.

## Framstilling
Osten blir ystet av helmelk og fløte fra egen gård, og tilsettes *[[Penicillium roqueforti]]*, som skaper de tradisjonelle blåmuggårene. Osten er sylinderformet med en diameter på 18 centimeter, er syv centimeter høy og veier rundt 1,8 kilo.

Kraftkar modnes normalt i seks måneder, og får etter åtte måneder betegnelsen «vellagret». Osten har en kremet og litt kornet konsistens, og smaken har et tydelig saltpreg. Fargen på Kraftkar er gråhvit med blå-grå muggårer.

## Utmerkelser
Osten har fått flere utmerkelser, blant annet gull i World Cheese Awards 2011, gull i International Cheese Awards 2013 og sølv i World Cheese Awards 2015.

I 2016 ble en Kraftkar som var modnet i tolv måneder kåret til World Champion Cheese (beste ost ved World Cheese Awards 2016, uansett klasse). Kraftkar er også tildelt Spesialitet-merket fra Stiftelsen Norsk Mat.

## Kilder
* Jan Peter Aursnes via Store norske leksikon, «Kraftkar» CC-BY-SA-3.0, besøkt 31. juli 2023.
NGC 1309

**NGC 1309** er en spiralgalakse som ligger rundt 100 millioner lysår unna jorden i stjernebildet Floden. I 2002 eksploderte supernovaen *SN 2002fk* i galaksen. Den var av type Ia, noe som er et resultat av en hvit dverg som samler opp materie fra en kompanjongstjerne til den blir for massiv og går i luften. Galaksen er en av rundt 200 galakser som utgjør Flodgruppen, en gruppe av galakser.

## Kilder
*Pressemelding STScI-2006-07 fra Space Telescope Science Institute.
NGC 1672

**NGC 1672** er en Seyfert-stavspiralgalakse som ligger rundt 60 millioner lysår unna jorden i stjernebildet Gullfisken.

## Kilder
*Pressemelding STScI-2007-15 fra Space Telescope Science Institute.
Situs inversus

**Situs inversus** (kortform av latin *situs inversus viscerum*, *situs* for beliggenhet eller leie, brukt anatomisk for et organs leie i kroppen, *inversus* for omvendt og *viscerum* for indre organer. Også kalt *situs transversus*) er en medfødt tilstand med omvendt, eller speilvendt beliggenhet av organene i bryst- og bukhule. 

Hjerte og magesekk er plassert til høyre, magen og milten kan ligge på høyre side av magen, mens lever, galleblære og blindtarm ligger til venstre. Lunger, lymfekar, nerver og tarmer er også motsatt i forhold til hva som er normalt. Hvis en person som er født med situs inversus ikke har noen medfødte hjertefeil kan personen sannsynligvis leve et normalt og sunt liv, uten noen form for komplikasjoner relatert til deres medisinske tilstand. Mange mennesker med denne tilstanden er fullstendig uvitende om deres uvanlige anatomi frem til de besøker lege for andre sykdommer. Reversering av vitale organer kan da føre til noe forvirring, ettersom mange tegn og symptomer normalt vil være på "feil" side av kroppen. Kjente personer med dokumenterte tilfeller av situs inversus er:
* Randy Foye, en amerikansk basketballspiller i NBA. Tilstanden hans er ikke forventet å forhindre hans karriere som profesjonell idrettsutøver.
* Catherine O'Hara, en kanadisk skuespiller, mest kjent for sin rolle i Alene hjemme-filmene.
Heteronympha

***Heteronympha*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Middelsstore, brune sommerfugler, vingene med lyse flekker. Langs vingenes ytterkant er det, i alle fall på undersiden, øyeflekker.

## Levevis
Larvene lever på ulike gress (Poaceae) eller halvgress.
De voksne sommerfuglene har en noe langsom, vinglete flukt og hviler gjerne på visne blader der vingenes underside gir dem god kamuflasje.

## Utbredelse
Slekten er utbredt i Australia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Coenonymphina Tutt, 1896
***************** Slekten *Heteronympha* Wallengren, 1858
****************** *[[Heteronympha banksii]]* (Leach, 1814)
****************** *[[Heteronympha cordace]]* (Geyer, 1832)
****************** *[[Heteronympha merope]]* (Fabricius, 1775)
****************** *[[Heteronympha mirifica]]* (Butler, 1866)
****************** *[[Heteronympha paradelpha]]* Lower, 1893
****************** *[[Heteronympha penelope]]* Waterhouse, 1937
****************** *[[Heteronympha solandri]]* Waterhouse, 1904

## Kilder
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* Butterflies of Australia, ''Heteronympha merope''
* ''Heteronympha'' på ''Tree of life''
NGC 34

**NGC 34** (også **NGC 17**) er en rest etter to galakser som har kollidert og som ligger rundt 250 millioner lysår unna jorden i stjernebildet Hvalfisken. NGC 34 inneholder mye gass og kan derfor holde frem med den hyppige stjernedannelsen i sentrum, som blei satt i gang under sammenslåingen av de to opphavlige galaksene.

## Kilder
*Pressemelding STScI-2008-16 fra Space Telescope Science Institute.
Württemberg-Baden

**Württemberg-Baden** er en tidligere delstat i Tyskland. Den ble etablert 19. september 1945 av den amerikanske okkupasjonsmakten, etter at de tidligere delstatene Republikken Baden og Württemberg var fordelt på de amerikanske og franske okkupasjonssoner. Delstatens hovedstad var Stuttgart. Den sørlige grensen ble satt slik at autobahnstrekningen mellom Karlsruhe og München (idag A8) kom helt innenfor dem amerikanske okkupasjonssonen.

Württemberg-Baden ble 25. mai 1952 slått sammen med Württemberg-Hohenzollern og Baden (Sørbaden) til dagens Baden-Württemberg.
Mayall-objektet

**Mayall-objektet** (katalogisert **Arp 148**; også kjent som **VV 032** og **MCG+07-23-019**) er restene av to galakser som har kollidert. Objektet ligger rundt 450 millioner lysår unna jorden i stjernebildet Store bjørn.

Kollisjonen mellom de to galaksene forårsaket en sjokkbølgeeffekt som først dro materie inn mot sentrum av den ene galaksen og deretter blåste materien utover til en ring.

## Se også
* Vekselvirkende galakse

## Referanser
Lincoln Financial Field

**Lincoln Financial Field** er hjemmebanen til National Football Leagues Philadelphia Eagles. Den har 68&nbsp;532 sitteplasser (69&nbsp;144 med også ståplasser). Stadionet ligger i Sør-Philadelphia på Pattison Avenue mellom 11. og 10. gate, også langs I-95 som en del av South Philadelphia Sports Complex. På folkemunne kalles ofte Lincoln Financial Field for 'The Linc'.

Lincoln Financial Field ble åpnet 3. august 2003 etter to års bygging som startet 7. mai 2001 som en erstatning for Veterans Stadium som Eagles' hjemmebane. Mens banens totale kapasitet ikke endret seg betraktelig så har den nye arenaen dobbelt så mange luksusseter og seter med tilgang for rullestol sammen med mer moderne tjenester. Arenaens konstruksjon inkluderte flere LED videoskjermer fra Daktronics i Brookings i Sør-Dakota, så vel som mer enn 190 meter med «ribbon board technology». Som Veterans Stadium, hadde også Lincoln Financial Field et fengsel inne på arenaen som inneholdt fire celler. Fengselet ble fjernet i løpet av to år da nivået av uregjerlig atferd hadde sunket betraktelig fra de verste dagene i Veterans Stadium.

Lincoln Financial Field benyttes også som arena for flere fotballkamper hvert år og har tidligere (2005 og 2006) vært benyttet til NCAA lacrosse national championship, og vil gjøre det igjen i 2013.

Navnerettighetene ble solgt i juni 2002 til Lincoln Financial Group for USD139,6 millioner i løpet av 21 år. Ekstra byggefinansiering ble fremskaffet ved salg av «Stadium Builder's Licenses» til Eagles' årskortholdere.

Army–Navy kampen i amerikansk universitetsfotball spilles også på arenaen. Temple Universitys Division I FBS universitetsfotballag spiller også sine hjemmekamper på Lincoln Financial Field og betaler USD 1 million til Eagles per år for å gjøre det. Philadelphia Union av Major League Soccer spiller også oppvisningskamper i arenaen mot høyt profilerte internasjonale klubber når deres arena PPL Park ikke har nok sitteplasser.

## Referanser


## Eksterne lenker
* 
* Lincoln Financial Field Official Site
* Ballparks.com: Lincoln Financial Field
* ESPN Stadium Guide: Lincoln Financial Field - Philadelphia
* Stadiums of Pro Football: Lincoln Financial Field
* Temple Official Athletic Site Facilities: Lincoln Financial Field – Football
Gudfjelløya naturreservat

**Gudfjelløya naturreservat** ligger på Gudfjelløya i Tunnsjøen i Røyrvik og Lierne kommuner. 

Verneområdet ble etablert 4. september 1981 og omfatter et 0,61 km² skogkledd område på sørsida av øya med høyt innslag av alm.

## Referanser


## Eksterne lenker
*
Miljøbeskyttelsesloven

** Miljøbeskyttelsesloven** er en dansk lov, vedtatt av Folketinget i 2006, hvis formål er å «medvirke til at værne natur og miljø, så samfundsudviklingen kan ske på et bæredygtigt grundlag i respekt for menneskets livsvilkår og for bevarelsen af dyre- og plantelivet.»

## Loven

Loven er særlig rettet mot:

# Å forebygge og bekjempe forurensing av luft, vann, jord og grunn samt vibrasjons- og støyulemper
# Å frembringe hygienisk begrunnede regler av betydning for miljøet og for mennesker
# Å begrense anvendelse og sløsing med råstoffer og andre ressurser
# Å fremme anvendelse av renere teknologi
# Å fremme gjenbruk og begrense problemer i forbindelse med fjerning av avfall

Det overordnede ansvar for at Miljøbeskyttelsesloven følges ligger hos Miljøstyrelsen, mens kommunene og Miljøministeriets miljøsentre ivaretar opgavene lokalt. Kommunene fører tilsyn, gir tillatelse og avslag og informerer offentligheten.

## Eksterne lenker
* «Bekendtgørelse af lov om miljøbeskyttelse», fra retsinformatik.dk
NGC 3256

**NGC 3256** (har også benevnelsene **VV 065** og **AM 1025-433**) er en rest etter to galakser som har kollidert. Den ligger rundt 100 millioner lysår unna jorden i stjernebildet Seglet. Tidevannshalene til NGC 3256 er blant de nærmeste til jorden. NGC 3256 har to galaksekjerner og ligger i Hydra-Centaurus-superhopen.

## Kilder
*Pressemelding STScI-2008-16 fra Space Telescope Science Institute.
NGC 3310

**NGC 3310** er en spiralgalakse som ligger rundt 59 millioner lysår unna jorden i stjernebildet Store bjørn. Det foregår eksplosiv stjernedannelse i galaksen, som kanskje tok til for mer enn 100 millioner år siden i forbindelse med at en annen galakse kolliderte med NGC 3310.

## Kilder
*Pressemelding STScI-2001-26 fra Space Telescope Science Institute.
NGC 3370

**NGC 3370** er en spiralgalakse som ligger rundt 98 millioner lysår unna jorden i stjernebildet Løven. En type Ia supernova med benevnelsen SN 1994ae ble observert i galaksen i november 1994. Den var blant de nærmeste og best observerte siden astronomien begynte å bruke digitale CCD-er.

## Referanser


## Kilder
*Pressemelding STScI-2003-24 fra Space Telescope Science Institute.

## Eksterne lenker
* 
*
Horta naturreservat

**Horta naturreservat** er et naturreservat i øygruppa Horta i Leka kommune, Trøndelag. Området ble opprettet i 2003, sammen med **Horta dyrefredningsområde**. De to verneområdene ble i 2013 utpekt til ramsarområde. 

Naturreservatet består av tre områder på tilsammen 5,5 km², blant annet på og rundt Fuholmen. Dyrefredningsområdet på 24  km² ligger som en supplerende buffersone rundt og mellom de tre lokalitetene. 

Horta er et viktig hekkeområder for sildemåke, toppskarv, storskarv, teist og smålom.

## Referanser
NGC 2397

**NGC 2397** er en spiralgalakse som ligger rundt 60 millioner lysår unna jorden i stjernebildet Flygefisken. Supernovaa SN 2006bc gikk av i galaksen i 2006.

## Kilder
*Bildeslippet «Exploding star in NGC 2397» fra den 31. mars 2008 av det europeiske informasjonssenteret for Hubble.
NGC 1999

**NGC 1999** er en refleksjonståke som ligger rundt 1500 lysår unna jorden i stjernebildet Orion. Den har en diameter på 0,9 lysår og ligger i nærheten av den mer kjente Oriontåken. 

NGC 1999 er opplyst av den unge og lyssterke stjernen V380 Orionis. Stjernen er estimert til å være rundt 3,5 ganger så massiv som solen og fremstår som hvit fordi den har en overflatetemperatur på rundt &nbsp;°C, noe som nesten er to ganger overflatetemperaturen til solen.

NGC 1999 ble oppdaget av William Herschel og søstera Caroline på 1800-tallet og katalogisert i det nittende hundreåret som New General Catalogue (NGC)-objekt 1999.

## Referanser


## Eksterne lenker
* Hubble-bilder av NGC 1999
Boksing under Asialekene 1970

**Boksing under Asialekene 1970**. Boksing var en av flere sporter under de sjette Asialekene som ble arrangert i Bangkok i Thailand mellom 9. og 20. desember 1970. Det var femte gangen som boksing var på programmet under Asialekene. Det var ti vektklasser for menn. Sør-Korea ble beste nasjon med seks gullmedaljer foran Thailand med to.

## Medaljer

## Resultater

## Eksterne lenker
* Página de los Juegos Asiáticos de 1970
NGC 3949

**NGC 3949** er en spiralgalakse som ligger rundt 50 millioner lysår unna jorden i stjernebildet Store bjørn. Den er medlem av og blant de største galaksene i en løs galaksehop som ligger i stjernebildet.

## Kilder
*Pressemelding STScI-2004-25 fra Space Telescope Science Institute.
NGC 4013

**NGC 4013** er en spiralgalakse som ligger rundt 55 millioner lysår unna jorden i stjernebildet Store bjørn. Fra jorden blir galaksen sett ifra siden, slik at spiralforma ikke kommer frem.

## Kilder
*Pressemelding STScI-2001-07 fra Space Telescope Science Institute.
NGC 4319

**NGC 4319** er en stavspiralgalakse som ligger rundt 80 millioner lysår unna jorden i stjernebildet Dragen. Ved omtrent samme posisjon, sett fra jorden, ligger kvasaren Markarian 205. I virkeligheten ligger kvasaren 14 ganger lenger borte enn NGC 4319 ved en avstand på 1,1 milliard lysår.

## Kilder
*Pressemelding STScI-2002-23 fra Space Telescope Science Institute.
NGC 454

**NGC 454** er et par vekselvirkende galakser som ligger rundt 164 millioner lysår unna jorden i stjernebildet Føniks. Paret er sammensatt av en rød elliptisk galakse og en irregulær og gassrik blå galakse. Begge galaksene er sterkt misformet på grunn av den gravitasjonelle påvirkningen de har på hverandre.

## Kilder
*Pressemelding STScI-2008-16 fra Space Telescope Science Institute.
NGC 4622

**NGC 4622** er en spiralgalakse som ligger rundt 111 millioner lysår unna jorden i stjernebildet Kentauren. Den er spesiell ved at den roterer samme vei som spiralarmene peker. En mulig forklaring er at galaksen vekselvirket og kolliderte med en mindre galakse. I tillegg til den merkelige rotasjonen har den en indre spiralarm som peker i motsatt retning enn resten av de andre spiralarmene.

## Kilder
*Pressemelding STScI-2002-03 fra Space Telescope Science Institute.
NGC 4921

**NGC 4921** er en spiralgalakse som ligger rundt 320 millioner lysår unna jorden i stjernebildet Berenikes hår. NGC 4921 er en såkalt «anemisk spiral», der den vanligvis kraftige stjernedannelsen som danner spiralarmene i spiralgalakser er svak. Mye av den ytre spiralstrukturen er også uvanlig jevn.

NGC 4921 ligger i galaksehopen Coma.

## Kilder
*Biletsleppet «Exceptionally deep view of strange galaxy» fra den 5. februar 2009 av det europeiske informasjonssenteret for Hubble.
NGC 4414

**NGC 4414** er en spiralgalakse som ligger rundt 62 millioner lysår unna jorden i stjernebildet Berenikes hår.

I 1995 ble galaksen fotografert av Hubble Space Telescope i forbindelse med utregninger av hvor fort universet utvider seg. Ved å observere kefeider kunne astronomer regne ut avstanden til denne og andre galakser.

I 1999 tok Hubble Heritage Project nye bilder av galaksen for å få et fullstendig portrett av den.

## Referanser


## Kilder
*Pressemelding STScI-1999-25 fra Space Telescope Science Institute.
Boksing under Asialekene 1974

**Boksing under Asialekene 1974**. Boksing var en av flere sporter under de sjuende Asialekene som ble arrangert i Teheran i Iran mellom 1. og 16. september 1974. Det var sjette gangen som boksing var på programmet under Asialekene. Det var elleve vektklasser for menn. Sør-Korea ble beste nasjon med fem gullmedaljer foran Iran med tre.

## Medaljer

## Resultater

## Eksterne lenker
* Página de los Juegos Asiáticos de 1974
I Recall a Gypsy Woman

**«I Recall a Gypsy Woman»** er en amerikansk sang, skrevet av Bob McDill og Allen Reynolds.

Don Williams spilte den inn som B-siden til singlen *Atta Way to Go* i 1973, som lå som høyest som nummer 13 på Billboard Hot Country Songs-listen samme år. 

## Andre versjoner
*Tommy Cash. Utgitt på singlen Epic 5-11026 i 1973
*Waylon Jennings. Utgitt på LP-platen *Dreaming My Dream* (RCA Victor APL1-1062) i 1975
*B.J. Thomas. Utgitt på singlen MCA Records MCA-51151 i 1981.

## Norsk versjon
Arve Sigvaldsen har skrevet en norsk tekst. Hans versjon bærer tittelen «Et falmet foto».

### Innspilling
Ørnulf Holthe. Utgitt på LP-platen *[[Countryfest 6]]* (Talent TLS&nbsp;4042) i 1980.

## Listeplassering
Williams' versjon av «I Recall a Gypsy Woman» kom på den britiske singelisten 19. juni 1976 og lå der i ti uker med nummer 13 som beste plassering.

## Referanser
Pourquoi Pas Island

**Pourquoi Pas Island**  er en øy i Antarktis, beliggende i Marguerite Bay utenfor vestkysten av Antarktishalvøya. Den er om lag 26 kilometer lang og mellom åtte og 18 kilometer bred. Øyas høyeste punkt, Mount Verne, måler 1635 moh. og dominerer den søndre delen av øya.

Sørvestsiden av øya ble observert av Jean-Baptiste Charcots andre antarktisekspedisjon 1908–1910. Øya ble kartlagt mer grundig av British Graham Land Expedition (BGLE) 1934–37, og den ble da navngitt etter Charcots ekspedisjonsskip, «Pourquoi-Pas?».

## Se også
* Liste over øyer i Antarktis

## Referanser
Kommunekontaktråd

**Kommunekontaktrådet** (forkortet KKR) er en politisk organisasjon i hver av Danmarks fem regioner og er en del av Kommunernes Landsforening. Kommunekontaktrådet ble opprettet i forbindelse med kommunalreformen som trådte i kraft i 2007. Rådet (KKR) er et rådgivende og koordinerende organ, blant dets oppgaver er å ivareta kommunenes interesser overfor Regionsrådet. Det dreier seg ikke minst om de institusjoner som før kommunalreformen ble drevet av amtskommunen, og som nå er overtatt av en kommune eller av regionen.

KKR er sammensatt av politikere fra alle regionens kommuner. Borgermestrene er faste medlemmer, men alle større partier er sikret representasjon. Rådet har et sekretariat.

Før kommunalreformen fantes det tilsvarende kommunekontaktråd i hvert av landets amt (fylker).

## Eksterne lenker

* Om Kommunekontaktråd, fra nettstedet kl.dk (dansk)
Hege Karlsen

**Hege Karlsen** (født 26. august 1965) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Ask Skøyteklubb.

## Personlige rekorder

## Referanser


## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
Anita Rummelhoff

**Anita Rummelhoff** (født 8. april 1935 i Oslo, død 28. juni 1997) var en norsk skuespiller.

Hun debuterte i 1956 på Det norske teatret og var deretter engasjert ved Nationaltheatret, Riksteatret, Rogaland Teater og fra 1965 igjen ved Det norske teatret. Blant de rollene Rummelhoff gjorde kan nevnes Hilde i *Bygmester Solness*, Kristina i Strindbergs *[[Påsk]]* og Polly i *[[Tolvskillingsoperaen]]*. Hun medvirket i elleve film- og TV-produksjoner 1955-1992 med filmdebut i Arne Skouens *[[Barn av solen]]*.

## Filmografi
* 1955 – *[[Barn av solen]]*
* 1958 – *[[Ut av mørket]]*
* 1959 – *[[Hete septemberdager]]*
* 1974 – *[[Ungen (1974)|Ungen]]*
* 1979 – *[[Rallarblod]]*
* 1980 – *[[Åpenbaringen]]*
* 1992 – *[[Det perfekte mord]]*

## Fjernsynsteatret
* 1967 – *Den innbilt syke*
* 1973 – *Barselstuen*
* 1984 – *Det gode mennesket i Sezuan*

## TV-serie
* 1982 – *[[Pelle Parafins Bøljeband og automatspøkelsene]]*

## Referanser


## Eksterne lenker
*
Carney Island

**Carney Island** er en stor, isdekt øy i Antarktis, beliggende mellom Siple Island og Wright Island utenfor kysten av Marie Byrd Land. Den er 110 kilometer lang og dekker et areal på om lag 8500 km². Med unntak av den nordre kysten, er øya omsluttet av Getz isbrem.  

Carney Island fotografert fra fly under Operasjon Highjump i januar 1947 og ble senere navngitt av United States Advisory Committee on Antarctic Names (US-ACAN) etter admiral Robert B. Carney (1895–1990), sjef for marineoperasjonene under organiseringen av Operasjon Deep Freeze-støtte under Det internasjonale geofysiske år 1957–1958.

## Se også
* Liste over øyer i Antarktis

## Kilder
*
Barn av solen

***Barn av solen*** er en norsk komedie fra 1955 regissert av Arne Skouen. Han skrev også manuset, basert på sitt eget skuespill med samme navn fra 1941. Karen Randers-Pehrson, Finn Kvalem, Anita Rummelhoff, Henny Moan, Rut Tellefsen og Arne Jacobsen ses i noen av de viktigste rollene. Filmen er den eneste av Skouens filmer som han selv ikke ønsket videre distribusjon av.

## Rolleliste
* Karen Randers-Pehrson - Ranka
* Finn Kvalem - Jan
* Anita Rummelhoff - Lise
* Henny Moan - Kari
* Rut Fredriksen - Tjatja 
* Arne Jacobsen - Odd
* Svein Byhring - Polly
* Noralv Teigen - Kinsey

## Referanser


## Eksterne lenker
* 
* ''Barn av solen'' hos Filmweb.no
St. Louis Cardinals

St. Louis Cardinals er navn på flere idrettslag i USA:
* St. Louis Cardinals (amerikansk fotball) nå Arizona Cardinals
* St. Louis Cardinals (baseball)
Hovedstadens Udviklingsråd

**Hovedstadens Udviklingsråd** (HUR) var et dansk råd, det ble etablert i år 2000 som en slags erstatning for Hovedstadsrådet som var blitt nedlagt 10 år før. HUR fikk ansvaret for å skape sammenheng i utviklingen i Hovedstadsregionen. HUR var primært en planleggingsmyndighet, men arbeidet også med å fremme turisme og støtte driften av teatre, orkestre og museer. HUR skulle fremme og koordinere næringsutvikling, og fremme integrasjon over Øresund.

Enheten HUR Trafik hadde det overordnede ansvar for trafikkplanlegging og kollektivtrafikk i Hovedstadsregionen.

Som en følge av Strukturreformen ble HUR nedlagt ved utgangen av 2006, og HUR Trafik inngår nå i trafikkselskapet Movia sammen med VT og STS.

## Eksterne lenker
* «Lov nr. 537 af 24-06-2005 om regioner og om nedlæggelse af amtskommunerne, Hovedstadens Udviklingsråd og Hovedstadens Sygehusfællesskab» (dansk)
Falkenhorst Brücke

**General von Falkenhorst-Brücke** eller bare **Falkenhorst-Brücke** var ei provisorisk jernbanebru over Hallingdalselva på Bergensbanen, bygd av tyskerne etter at styrker fra 4. Feltbrigades Hallingdalsgruppe hadde sprengt og ødelagt Svenkerud bru (både veibrua og jernbanebrua) under kampene i Hallingdal den 27. april under felttoget i Norge i 1940. På kort tid bygde tyskerne Falkenhorst Brücke ved Hallibakken, ca. 600 meter sør for de sprengte bruene, på grensa mellom Nes og Gol kommuner. Falkenhorst Brüke ble tatt i bruk 21. juni 1940, men fungerte bare i en kort periode, for gjenoppbyggingen av de ordinære veg- og jernbanebruene ved Svenkerud ble igangsatt umiddelbart. Den gjenoppbygde Svenkerud bru var ferdigstilt og tatt i bruk igjen 25. januar 1941.

Navnet på den tyskbygde brua skal komme av at øverstkommanderende for de tyske invasjonsstyrkene i Norge, Nikolaus von Falkenhorst, overvar åpningen av brua.

Av Falkenhorst Brücke eksisterer ennå store betongfundamenter i og på sidene av Hallingdalselva, samt ei stor steinfylling. Nedre Hallingdal Forsvarsforening, med støtte fra Nes Historielag, henvendte seg i 2010 til Nes og Gol kommuner med ønske om at restene av Falkenhorst Brücke skulle fredes som krigsminnesmerke.

## Referanser




## Eksterne lenker
* Nedre Hallingdal Forsvarsforening: Brev til Nes kommune (11. mai 2010, besøkt 25. desember 2011)
Shin Jong-hun

**Shin Jong-hun** (født 5. mai 1989) er en sørkoreansk amatørbokser, som konkurrerer i vektklassen lett fluevekt. Han deltok i Verdensmesterskapet i 2011  i Baku der han tok sølv, og ble dermed kvalifisert til Sommer-OL 2012. Han har også en bronse fra VM i 2009.

## Referanser


## Eksterne lenker
*
Adios Amigo (sang)

**«Adios Amigo»** er en amerikansk countryballade, skrevet av Ralph Freed og Jay Livingstone. To kamerater har forelsket seg i samme kvinne, men én av dem må gå.

Den mest kjente versjonen er med Jim Reeves. Den ble utgitt på singlen RCA Victor 47-8019 i 1962

Hank Snow har også spilt inn en versjon. Den ble utgitt på LP-platen *Spanish Fireball* (RCA Victor LSP&nbsp;3857) i 1967.

## Norsk versjon
Vidar Lønn-Arnesen har skrevet en norsk tekst. Den norske tittelen er identisk med den opprinnelige.

### Innspillinger

## Listeplasseringer

## Referanser
Boston Braves

**Boston Braves** kan peke på følgende amerikanske idrettslag:
*Boston Braves (baseball), et lag i Major League Baseball nå kjent som Atlanta Braves
*Boston Braves (NFL), et lag i National Football League nå kjent som Washington Redskins
*Boston Braves (AHL), et tidligere lag i American Hockey League
*Boston Braves (rugby league), et lag i American National Rugby League
Urd Åsa Vallumrød Eidsten

**Urd Åsa Vallumrød Eidsten** (født 13. august 1987 i Oslo) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Geithus Idrettslag.

## Personlige rekorder

## Internasjonale mesterskap i hurtigløp på skøyter
Junior-VM på skøyter deltatt i ett VM ved en konkurranse.
:* Seinäjoki 2005 i sammenlagt.
::* Beste resultat 35.-plass sammenlagt i Seinäjoki 2005.

## Referanser


## Eksterne lenker
* 
*  Urd Åsa Vallumrød Eidsten på Jakub Majerski's Speedskating database (Adelskalender distanser og sammenlagt)
*  Urd Åsa Vallumrød Eidsten på SpeedskatingResults.com (personlige rekorder og resultater) (ps. feil fødselsdato)
*  Urd Åsa Vallumrød Eidsten på Effesport.nl (noen resultater)
;Bilder
*  Bilde(r) av Urd Åsa Vallumrød Eidsten på SpeedSkatingPhotos.info/DesgPhoto.com
Rodrigo Vergara

**Rodrigo Vergara** (født 5. juni 1962) er en chilensk økonom som fra desember 2011 til oktober 2016 var sentralbanksjef i Chiles sentralbank (Banco Central de Chile). Vergara ble utpekt av president Sebastián Piñera, som han tidligere var nær rådgiver for innen problemstillinger knyttet til fattigdomsforkjempelse.

## Biografi
Vargara tok grunnskole og videregående skole ved Colegio San Ignacio i Chiles hovedstad, Santiago de Chile. Han fullførte denne skolen i 1979. Etter dette, fra 1980 til 1986 studerte han *business engineering* ved Pontificia Universidad Católica de Chile, der han mottok pris som beste elev. Han gikk videre til Harvard University, der han studerte makroøkonomi, internasjonal økonomi og offentlig finans. Han tok mastergrad 1987–1999 og doktorgrad (ph.d.) 1989–1990.

Hans første jobb var ved Chiles sentralbank, som nyutdannet i 1985. Han begynte da som forsker, og jobbet der fram til han reiste til USA for å ta ytterligere utdanning. Etter fullført doktorgrad i 1990 flyttet han tilbake til Chile, og fortsatte i sentralbanken, som direktør for makroøkonomiavdelingen, en stilling han hadde fra 1991 til september 1992, da han ble utnevnt til sjeføkonom for sentralbanken, en stilling han overtok etter Roberto Zahler.

I 1995 sluttet han seg til den innflytelsesrike chilenske tenketanken Centro de Estudios Públicos (CEP), som deres makroøkonomiske koordinator. Her jobbet han fram til desember 2007, da han gikk tilbake til Fakultet for økonomiske og administrative fag ved det katolske universitetet.

Vergara har også sittet i redaksjonsrådet i avisen *El Mercurio*, og har vært direktør for telecomselskapet Entel og Besalco. I tillegg har han vært rådgiver for flere andre sentralbanker og regjeringer i ulike land i Latin-Amerika, Øst-Europa, Asia og Afrika, samt for internasjonale organisasjoner som Det internasjonale pengefondet, Verdensbanken, Den interamerikanske utviklingsbanken (IDB) og FN.

I desember i 2009, mens han var en del av teamet av rådgivere for Sebastián Piñera, som stilte som presidentkandidat for sentrum, ble han foreslått av regjeringen til president Michelle Bachelet som erstatter for Jorge Desormeaux i sentralbankens styre. Den 22. desember bekreftet Senatet sin nominasjon med 24 stemmer og to avholdende. På slutten av 2011, med Piñera som president, ble han utnevnt til ny sentralbanksjef, og erstattet da Jose de Gregorio.

Da hans femårsperiode utløp i oktober 2016 overtok Mario Marcel denne stillingen.

## Referanser


## Eksterne lenker
*  Chiles sentralbank - Rodrigo Vergara (arkiveret)
Skarpdunderen

**Skarpdunderen** ligger en halv kilometer nordøst for, eller er en del av, Dunderen i Østmarka, Lørenskog kommune. Toppen ligger helt vest i Ramstadslottet naturreservat. En mulig forklaring på navnet, er at det kommer av dunderet som tordenskrallet gir (se også Tonekollen). En annen teori er at det kommer av dunderet fra steinblokker som raser ut.

## Referanser
Helsingør stift

**Helsingør Stift** er et bispedømme som omfatter Region Hovedstaden (bortsett fra Københavns, Frederiksberg, Tårnby, Dragør og Bornholm), og hvis hovedkirke er Sankt Olai Kirke (Helsingør Domkirke). Bispedømmet ble 1. januar 1961 utskilt fra Københavns Stift og er således Danmarks yngste bispedømme.

Bispedømmet består av følgende prostier:
*Ballerup-Værløse prosti, Ballerup-Furesø Provsti
*Fredensborg Provsti
*Frederikssund Provsti
*Frederiksværk Provsti
*Gentofte Provsti
*Gladsaxe-Herlev Provsti
*Glostrup Provsti
*Helsingør Domprovsti
*Hillerød Provsti
*Høje Taastrup Provsti
*Kongens Lyngby Provsti
*Fredensborg Provsti, Rudersdal Provsti
*Rødovre-Hvidovre Provsti

## Biskoper
* J.B. Leer-Andersen 1961–1980
* Johannes Johansen 1980–1995
* Lise-Lotte Rebel 1995–2021
* Peter Birch 2021–

## Referanser


## Eksterne lenker
*
Silje Bjelkevik

**Silje Bjelkevik** (født 18. april 1981 i Myra, Arendal) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Arendal Skøiteklub.

Bjelkevik deltok under Junior-VM 2000 i Seinajoki, Finland hvor hun tok en 33.-plass sammenlagt.

Hun er en yngre søster til Annette, og tvillingsøster med Hedvig Bjelkevik.

## Personlige rekorder

## Trivia
Under Enkeltdistanse-NM 2003 på Geithus gikk søsken-trioen bort og tok alle medaljene på 1 500 m for damer med storesøster Annette på toppen av pallen og tvillingsøster Hedvig på sølv-plass, og da med Silje på bronseplass.
Dette var første gang dette skjedde i et senior-norgesmesterskap i hurtigløp på skøyter.

## Referanser




## Eksterne lenker
* 
*  Silje Bjelkevik på Jakub Majerski's Speedskating database (Adelskalender distanser og sammenlagt)
*  Silje Bjelkevik på SpeedskatingResults.com (personlige rekorder og resultater) (ps. feil fødselsdato)
*  Silje Bjelkevik på Effesport.nl (noen resultater)
Skolemesteren

**Skolemesteren** er en åsrygg i vestre del av Ramstadslottet naturreservat, helt vest i Rælingen kommune. Det er lansert flere mulige forklaringer på navnet. Den ene er at dette var veien skolemesteren gikk fra Rælingen for å holde skole i Sotua. En annen forklaring er at en skolemester skal ha omkommet på åsen.

## Referanser
Fangchenggang kjernekraftverk

**Fangchenggang kjernekraftverk** er et kjernekraftverk under bygging i Fangchenggang helt sør i provinsen Guangxi, Kina. Det er under bygging 2 reaktorer, og ytterligere 4 under prosjektering, alle på 1.087 MW hver. Følgelig blir endelig utbygd kapasitet 6.522 MW dersom eksisterende planer fullføres.

Det er kjent at statsselskapet *State Nuclear Power Technology Corporation (SNPTC)* planlegger installasjon av kinesisk-franske CPR-1000-reaktorer i dette anlegget, hvor teknologien stammer fra det franske selskapet Arreva, men med 30% lokaltilpassing av design og konstruksjon. Få detaljer er kjent om planlagt totalkapasitet eller nøyaktig oppstartsår for kraftverket.

## Se også
*Liste over verdens største kjernekraftverk

## Eksterne lenker
* ''CAP1400 development underway in China'' - Nuclear Energy Insider, 19. april 2010. Besøkt 29. mai 2013.
Angoragarn

**Angoragarn** er garn fremstilt fra hår fra angorakanin. Et lignende garn, mohair, fremstilles av hår fra angorageit. Garnet er særdeles lett og luftig og med et silkeaktig skinn. Angora er varmere og lettere enn saueull ved at angorafiberen er hul. For rettmessig å kunne omtales som angoragarn, skal det ikke inneholde mer enn 7 prosent andre fibre.
Vicente Guerrero (Tlaxcala)

**Vicente Guerrero** er den største byen i den meksikanske delstaten Tlaxcala. Den er administrasjonssentrum i San Pablo del Monte kommune, og befinner seg helt sør i delstaten, like ved grensa til delstaten Puebla. Den utgjør også en del av byen Pueblas storbyområde.

Vicente Guerrero hadde 60&nbsp;001 innbyggere i 2010.

## Referanser
Arco de Cabo San Lucas

**Arco de Cabo San Lucas**, best kjent som **El Arco**, er en bueforma fjellformasjon på den sørlige tuppen av Cabo San Lucas, som i sin tur er det sørligste punktet på Californiahalvøya i Mexico. På dette stedet møtes Stillehavet og Californiabukta. Bua er det mest kjente landemerket i Baja California Sur. Det er også et populært samlingssted for sjøløver.
Fageråsen

**Fageråsen** er en ås i Enebakk kommune i Akershus i Akershus fylke. Den ligger i sørøstre del av Østmarka, en knapp kilometer nord-nordøst for Vardåsen, som er høyeste punkt i Enebakk kommune. Et område på 3600 da omkring Vardåsen og Fageråsen er av Østmarkas Venner foreslått vernet for friluftsformål etter Markaloven. Området er lett tilgjengelig både fra nord og sør, og er lett å ferdes i.

## Referanser
Det føderale valget i Mexico 2012

**Det føderale valget i Mexico 2012** ble avholdt i alle De forente meksikanske stater søndag 1. juli 2012.

Følgende mandater ble valgt:
*En ny president for republikken som skal ta over etter sittende president Felipe Calderón for en seksårsperiode.
*128 representanter (tre fra hver delstat og Det føderale distriktet pluss 32 etter proporsjonell representasjon fra nasjonale partilister) for en seksårsperiode i Senatet (Kongressens overhus). I hver delstat gis to seter til partiet som oppnår flest stemmer, mens det siste setet går til partiet som oppnår nest flest stemmer.
*500 representanter for en treårsperiode i Deputikammeret (Kongressens underhus).

## Presidentvalget
### Kandidater
Sju partier var registrert til valget. Hvert av disse kunne registrere en presidentkandidat, enten som representant kun for partiet eller for en koalisjon. Uavhengige kandidater var ikke tillatt. Fire presidentkandidater var påmeldt:

### Resultater

## Eksterne lenker
* Instituto Federal Electoral – Det føderale valginstituttet
Friedrich Georg Pape

**Friedrich Georg Pape** (født 3. juli 1763 i Bracht, idag Fehrenbracht i kommunen Finnentrop, død 11. mai 1816 i Trier) var en tysk medlem av den katolske  premonstratenserordenen, som også tilhørte Jakobinerklubben under Mainzrepublikken. I hertugdømmet Westfalen gjorde han seg bemerket med skarp kritikk av klostrene, og for etterlysning av en rasjonalistisk teologi.

## Referanser
Enrique Peña Nieto

**Enrique Peña Nieto** (født 20. juli 1966 i Atlacomulco i delstaten México) er en meksikansk politiker som representerer Partido Revolucionario Institucional (PRI). Han ble Mexicos president 1. desember 2012. I 2018 ble han etterfulgt av Andrés Manuel López Obrador.

Han var guvernør i delstaten México fra 16. september 2005 til 15. september 2011. Han stilte som PRIs presidentkandidat under det føderale valget som ble avholdt 1. juli 2012 og som han vant med i overkant av 38&nbsp;% av stemmene. Han overtok som president 1. desember 2012.

Under rettssaken mot lederen for det internasjonale narkotikasyndikatet Sinaloa-kartellet Joaquín Guzmán «El Chapo» Loera hevdet et kronvitne at Nieto hadde mottatt rundt 100 millioner US dollar i bestikkelser av Loera.

## Referanser


## Eksterne lenker
* Peña Nietos offisielle hjemmeside
* Peña Nietos offisielle kandidatside for presidentvalget i 2012
Friedrich Adolf Sauer

**Friedrich Adolf Sauer** (født 1765 i Barge, idag Menden, død 14. februar 1839 i Arnsberg) var en tysk pedagog, geistlig og skolereformator. Under den katolske reformasjonen i hertugdømmet Westfalen sørget han for en forbedring av lærerutdannelsen gjennom etableringen av en normalskole.

## Referanser
Boldklubben af 1893

**Boldklubben af 1893** (**B.93**) er en idrettsklubb som holder til på Østerbro i København i Danmark. Klubben har vunnet ni danske mesterskap og en cupfinale.

Klubben spiller på Østerbro Stadion. Fanklubben går under navnet "De hvide engle". Klubben har i tillegg til fotballavdelingen, en tennisavdeling og en mosjonsavdeling.

## Historie
* Stiftet: 19. mai 1893
* Mesterskap: 1916, 1927, 1929, 1930, 1934, 1935, 1939, 1942, 1946
* Cupmesterskap: 1982
* Københavnsmesterskabet i fotball: 1901, 1905, 1908, 1909, 1915, 1927, 1928, 1930, 1932, 1934
* Antal landslagsspillere: 46
* Flest kamper for klubben: Ole Petersen, 409 kamper, 1973-1988
* Flest mål for klubben: Anthon Olsen, 268 mål, 1906-1929

## Eksterne lenker
* B.93s offisielle hjemmeside
DI – Organisation for erhvervslivet

**DI – Organisation for erhvervslivet** (DI står for Dansk Industri) er en næringsorganisasjon og arbeidsgiverforening for omkring 10 000 virksomheter i Danmark, etablert i 2008. Organisasjonen er medlem av Dansk Arbejdsgiverforening og arbeider for å forbedre virksomhetenes konkurranseevne og vilkår. 

DI – Organisation for erhvervslivet er som arbeidsgiverforening ansvarlig for overenskomstforhandlingene, både nasjonalt og innenfor den enkelte bransje eller virksomhet. Overenskomsten med CO-industri er den største på det private arbeidsmarked, og typisk som fastsetter rammen for de private forhandlinger mellom arbeidsgiverne og lønnsmottakerne.

Styreformann er Jesper Møller, administrerende direktør er Karsten Dybvad.

## Referanser


## Eksterne lenker
*
Studeheitunnelen

**Studeheitunnelen** er en  toløps veitunnel i Lillesand kommune i Agder. Tunnelen er en del av E18. Den er 300 meter lang og ble åpnet 26. august 2009, da motorveien mellom Kristiansand og Grimstad ble åpnet.

## Se også

* Veitunneler i Norge
* Undersjøiske veitunneler i Norge

## Referanser
MS «Vingtor» (2012)

**MS «Vingtor»** er en hurtigbåt som går i rute mellom Bergen og Sogn og Nordfjord. Båten ble bygget ved Oma Båtbyggeri som byggenummer 530. Den ble levert til Norled 30. april 2012 og gikk fra 1. mai 2012 inn i anbudet Bergen–Sogn/Nordfjord. Båten har plass til 290 passasjerer.

## Teknisk informasjon
* Byggeår: 2012
* Passasjerer: 290
* Motor: 4x MTU 10V2000M72
* Verft: Oma Båtbyggeri
* LOA: 35,15m
* Br: 10,60m
* IMO 9616814

## Referanser


## Eksterne lenker
* 
* 
* Vingtor – skipslistene.no
Johannes Schefferus

**Johannes Schefferus** (født 2. februar 1621 i Strasbourg, død 26. mars 1679 i Uppsala) var en tysk-svensk lærd; innehaver av *skytteanska* professoratet ved Uppsala universitet i 1647. 

## Liv og virke
### Bakgrunn

Johannes Schefferus ble født i Strasbourg som sønn til kjøpmannen Johan Scheffer og hans hustru Elisabeth Kraschel. Han gjorde seg bemerket ved universitetet. Filologen Johan Henrik Boeclerus la merke til ham allerede før han ble skrevet inn ved universitetet. Etter kortere studier bega han seg på en reise til Nederland og Leiden, samt Sveits. Da han var tilbake i Strasbourg i 1643 ga han ut sin første skrift, *De varietate navium*, hadde han gjort seg et navn innom filologien.

### Virke i Sverige
Dronning Kristina kalte ham personlig til Sverige i 1648 for å installeres som *skytteansk* professor i Uppsala. I tillegg ble han utpekt til æresprofessor i juridikum (naturrett og folkerett) i 1665, men frasa seg den posisjoner i 1677 for å virke som bibliotekar ved universitetet. Han tilhørte det første kullet medlemmer i Antikvitetskollegium da det åpnet i 1666.

Schefferrus sin fremste innsats var å innføre den klassiske filologien som vitenskapelig emne i Sverige, man han var en meget allsidig vitenskapsmann. Han skrev det første svenske verket i arkeologi, *De orbibustribus aureis nuper...*, utga Phaedrus' fabler med de første tekstkritiske kommentarene i svensk litteratur, samt den første bibliografien over litteratur som ble trykt i Sverige. 

Schefferrus lot utgi flere berømte verk som han forsette med kommentarer, deriblant islandske sagaer, *Konunga och Höfvdinga Styrelse*, og *De vita et miraculis sancti Erici Sueciae regis*. Blant hans egne verk kan nevnes *De stylo*, en håndbok i retorikk, *[[Lappland (bok)|Lapponia]]*, en beskrivelse av Lappland og *Svenska folkets ärominne*, et oppfostrende  læremiddel i svenskhet, og særskilt hans filologiske verker om klassiske antikviteter som *De militia navali veterum...* og *De re vehiculari veterum libri duo*. 

Schefferus havnet uten selv å være skyld i det i et par langvarige konflikter med andre lærde, i første rekke med Olof Verelius og senere med andre representanter av den hyperboreiska skolan. Hans betydning for det svenske utdannelsesvesenet i sin samtid bruker dog allment å betraktes som uforlignelig.

Schefferus giftet seg i 1648 med Regina Loccenia, Johannes Loccenius' datter, og ble med henne far til landshøvding, baron Peter Scheffer, og farfar til Carl Fredrik Scheffer og Ulrik Scheffer. En annen sønn, heredshøvdingen Johan von Scheffer, ble adlet i 1698. Et samtidsportrett av Johannes Schefferus av E. Jetsche finnes på Gripsholms slott.

## Bibliografi (utvalg)
*Upsalia (1666)
*De re vehiculari veterum  ("Om transportväsendet i antiken", 1671)
*Svecia literata ("Det lärda Sverige", 1680)
*Lapponia (1673)

## Referanser


## Kilder
*Bengt Löw, *Svenska Män och Kvinnor 6*, (Sthlm 1949)
* Anders Anton von Stiernman etc., *Matrikel öfwer Swea rikes ridderskap och adel*, volum 2, s. 882
MS «Frøya»

**MS «Frøya»** er en passasjerbåt av katamaran-typen som eies og driftes av Norled. Båten går til daglig i rute mellom Bergen og Sogn og Nordfjord. Båten har plass til 190 passasjerer.

Frøya var bygg nummer 531 ved Oma Båtbyggeri og levert til Norled i mai 2012. 

## Teknisk Informasjon
* Byggeår: 2012
* Passasjerer: 190
* Motor: 4x MTU 10V2000M72
* Verft: Oma Båtbyggeri.
* Lengde: 35,15 m
* Bredde: 10,60m
* IMO nr: 9616826

## Kilder
* 

## Eksterne lenker
* 
*